
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 478 


28 Ιουλίου 2000 


ΑΠΟΦΑΣΕΙ Σ 

Αριθ. 1051464/4980/Β0010 

Καθορισμός ορίων αιγιαλού και δημιουργία ζώνης παρα¬ 
λίας στην παραλία Επιταλίου του Δήμου Βώλακος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας» όπως τροποποι¬ 
ήθηκε και συμπληρώθηκε με τις διατάξεις του άρθρου 13 
τουΝ. 1078/1980 και του άρθρου 23 του Ν. 1337/1983. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/88, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λ.π.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’ αριθμ. 1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οι¬ 
κονομικών, με την οποία διατηρείται σε ισχύ η Επιτροπή 
καθορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 Ν. 2344/95, 
του άρθρου 52 παρ. 6 Ν. 2218/94, του άρθρου 4 παρ. 7του 
Ν. 2240/94, δυνάμει των οποίων αρμοδιότητες του Υπουρ¬ 
γού Οικονομικών που είχαν μεταβιβασθεί στους Νομάρχες, 
ανήκουν στον Περιφερειακό Δ/ντή, σε συνδυασμό με αυτές 
του άρθρου Μπαρ. 2 του Ν. 2399/96 με τις οποίες προβλέ- 
πεταιη κατάργησητωνθέσεωντωνΠεριφερειακώνΔ/ντών, 
οι αρμοδιότητες πλέον του οποίου περιήλθαν στο Γενικό 
Γραμματέα της Περιφέρειας και ασκούνται από τον Ανα¬ 
πληρωτή Περιφερειακό Διευθυντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ιδίου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 


γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

9. Την 1043053/483/Α0006/9.5.2000 απόφαση του Υφυ¬ 
πουργού Οικονομικών «Μεταβίβαση αρμοδιοτήτων στο 
Γεν. Γ ραμματέα, στους Γ εν. Διευθυντές κ.λ.π.» (ΦΕΚ 622 Β). 

10. Την από 7.11.1985 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στην παραλία Επιταλίου 
του Δήμου Βώλακος. 

11. Το από Μάρτιο 1980 τοπογραφικό διάγραμμα, κλί¬ 
μακας 1:500 σε μία πινακίδα, το οποίο συντάχθηκε από 
τον πολιτικό μηχανικό Άγγελο Σπυρούλια, ελέγχθηκε ως 
προς την ακρίβεια της αποτύπωσης από τον πολιτικό μη¬ 
χανικό Ηλία Στάθη και θεωρήθηκε τον Αύγουστο 1980 α¬ 
πό το Διευθυντή της ΔΤΥ Ν. Ηλείας Νικόλαο Χατζίνη, σύμ¬ 
φωνα με το άρθρο 20 του Ν. 719/77. 

12. Τα υπ’ αρ. 187.2/274/17.5.82, 187.2/305/3.8.83 και 
187.2/132/19.3.86 έγγραφα του Γενικού Επιτελείου Ναυ¬ 
τικού. 

13. Το υπ’ αριθμ. 1060/1.6.2000 έγγραφο της Κτηματι¬ 
κής Υπηρεσίας Ηλείας, αποφασίζει: 

Την επικύρωση της από 7.11.1985 έκθεσης της κατά το 
άρθρο 100 Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού παλαιού Αιγιαλού και δημιουργία 
ζώνης παραλίας στην παραλία Επιταλίου Βώλακος, κα¬ 
θώς επίσης και το από Μάρτιο 1980 τοπογραφικό διά¬ 
γραμμα κλίμακας 1:500 σε μία πινακίδα το οποίο συντά¬ 
χθηκε από τον Άγγελο Σπυρούλια ελέγχθηκε ως προς την 
ακρίβεια της αποτύπωσης από τον πολιτικό μηχανικό Η¬ 
λία Στάθη και θεωρήθηκε από το Διευθυντή της ΔΤΥ Ν. Η¬ 
λείας Νικόλαο Χατζίνη όπως ορίζουν οι διατάξεις του άρ¬ 
θρου 20 του Ν. 719/77. 

Στο τοπογραφικό αυτό διάγραμμα, καθορίσθηκε από 
την αρμόδια επιτροπή, η οριογραμμή του αιγιαλού με κόκ¬ 
κινη συνεχή πολυγωνική γραμμή με στοιχεία από ΚΙ, Κ2, 
Κ3...Κ7. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία από ΚΊ, Κ'2 ... Κ’7. 

Η οριογραμμή του παλαιού αιγιαλού, με μπλε συνεχή 
πολυγωνική γραμμή με στοιχεία ΚΙ". Κ2"... Κ"6. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 7 Ιουλίου 2000 

Με εντολή Υπουργού 

Ο Γενικός Γραμματέας 
ΧΑΡ. ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΤΟΥ ΑΙΓΙΑΛΟΥ 
(Άρθρ. 74 Π.Δ. 636/77) 

Για τον καθορισμό για πρώτη φορά, των ορίων του αιγια- 
λού στη θαλάσσια περιοχή Κοινότητας Επιταλίου Ν. Η¬ 
λείας αρμοδιότητας Οικονομίας Εφορίας Πύργου. 

Σήμερα στις 7.11.1985 στο Πύργον Ηλείας οι υπογε¬ 
γραμμένοι: 

1. Διονύσιος Βασιλόπουλος, Αναπλ. Οικον. Εφόρου 
Πύργου σαν Πρόεδρος. 

2. Ηλίας Στάθης Πολ. Μηχανικός αναπληρώνων το 
Δ/ντή ΤΥ Ν. Ηλείας σαν μέλος. 

3. Θεόδωρος Κυραγιάννης Λιμενάρχης Κατακόλου σαν 
μέλος. 

οι οποίοι αποτελούμε την Επιτροπή καθορισμού των ο¬ 
ρίων του αιγιαλού σύμφωνα με το άρθρο 74 του Π.Δ. 
636/1977 καιτηναριθ. πρωτ. ΙΓ. 16400/5.11.1979 απόφα¬ 
ση του Νομάρχη Ηλείας (Π.Δ. 636/77 άρθρ. 63παρ. 1) που 
συγκλήθηκε με τις αριθ. πρωτ. 323/13.1.81,6370/12.6.81 
και 9732/31.8.84 εντολές του Προέδρου της πήγαμε επί 
τόπου στη θαλάσσια περιοχή Κοινότητας Επιταλίου Νο¬ 
μού Ηλείας κατά διάφορες ημερομηνίες και αφού λάβα¬ 
με υπόψη: 

1. Το με αριθ. πρωτ. 704/25.6.80 έγγραφο της Κοινότη¬ 
τας Επιταλίου με την οποία ζητείται ο καθορισμός των ο¬ 
ρίων του αιγιαλού και της παραλίας στην παραπάνω πε¬ 
ριοχή. 

2. Το τοπογραφικό και υψομετρικό διάγραμμα που συ¬ 
ντάχθηκε από τον Πολιτικό Μηχανικό Άγγελο Σπυρούλια 
το Μάρτιο του 1980 σε (7) φωτοτυπικά αντίγραφα σε κλί¬ 
μακα 1:500 και το οποίο ελέγχθηκε επί του πεδίου ως 
προς το ανάγλυφο του εδάφους από Ηλία Στάθη Διπλ. 
Πολιτικό Μηχανικό στη ΔΤΥ Ν. Ηλείας και θεωρήθηκε α¬ 


πό το Νικόλαο Χατζίνη, Διπλ. Πολιτικό Μηχανικό Δ/ντή 
στη ΔΤΥ Ν. Ηλείας κατά τον Αύγουστο του 1980 όπως ο¬ 
ρίζει το άρθρο 20 του Ν. 719/77. 

3. Τις διατάξεις του Α.Ν. 2344/40 όπως τροποποιήθηκε 
και ισχύει σήμερα καθώς και τη σχετική δικαστηριακή και 
διοικητική Νομολογία. 

4. Τις διατάξεις του Οικιστικού Νόμου 1337 ΦΕΚ 
334/14.3.1983. 

5. Τα αριθ. 187.2/274/17.5.82 και 187.2/305/3.8.83 έγ¬ 
γραφα του Γ.Ε.Ν. και 

6. Την από την επιτόπια μετάβασή μας αντίληψη που 
σχηματίσαμε με το πλάτος της ζώνης της ξηράς που βρέ¬ 
χεται από τη θάλασσα και από άλλα συναφή στοιχεία ό¬ 
πως τη σύσταση του εδάφους (αμμώδεις) τη διαμόρφω¬ 
σή του καθώς και τη βλάστηση του εδάφους που υπάρχει, 
αποφασίζουμε: 

Καθορίζουμε στο τοπογραφικό διάγραμμα: 

α) Την οριογραμμή του αιγιαλού ΚΙ, Κ2, Κ3, Κ4, Κ5, Κ6, 
Κ7 με κόκκινη συνεχή πολυγωνική γραμμή της οποίας οι 
κορυφές εξασφαλίζονται από σταθερά σημεία ή συμπί¬ 
πτουν με τις κορυφές της όδευσης. 

β) Την οριογραμμή της παραλίας ΚΙ', Κ2', Κ3', Κ4', Κ5', 
Κ6', Κ7' με συνεχή κίτρινη πολυγωνική γραμμή της οποίας 
οι κορυφές εξασφαλίζονται επειδή απέχει σταθερά κατά 
10 μέτρα από την οριογραμμή του αιγιαλού. 

γ) Την οριογραμμή του παλαιού αιγιαλού ΚΙ'", Κ2", Κ3", 
Κ4", Κ5", Κ6" με συνεχή μπλε πολυγωνική γραμμή της ο¬ 
ποίας οι κορυφές εξασφαλίζονται από σταθερά σημεία ή 
τα σημεία της όδευσης όπως φαίνεται στο Τοπογραφικό 
διάγραμμα. Το εύρος του παλαιού αιγιαλού κρίνεται από 
την Επιτροπή από τη σύσταση του εδάφους (αμμώδη) και 
την ομαλή υψομετρική μετάβαση. 

Παρατήρηση: Η παραλία στην παραπάνω περιοχή είναι 
ομαλή και αμμώδης με μικρές υψομετρικές διαφορές. 

δ) Τίθεται ζώνη παραλίας 10 μέτρων επειδή δεν εξυπη¬ 
ρετούνται οι σκοποί της παρ. 1 του άρθρου 7 Α.Ε. 
2344/40. 

ε) Δεν υπάρχουν κτίσματα στη ζώνη της παραλίας. 

στ) Η χάραξη αιγιαλού και παραλίας γίνεται κατά πρώ¬ 
τον. 

Ο Πρόεδρος 
ΔΙΟΝ. ΒΑΣΙΛΟΠΟΥΛΟΣ 

Τα Μέλη 

ΗΛΙΑΣ ΣΤΑΘΗΣ - ΘΕΟΔΩΡΟΣ ΚΑΡΑΓΙΑΝΝΗΣ 











ΕΜΒΑΔΟΝ Εκ ι·«* , μ^«:ιι 

